Kalium permanganat

Kalium permanganat atau kalium manganat(VII) merupakan suatu sebatian sebatian kimia tak organik serta sejenis ubat dengan formula kimia KMnO4. Mangan dalam sebatian ini berada pada tahap pengoksidaan +7. Dalam perubatan, sebatian ini digunakan untuk membersihkan luka dan dermatitis. Sebatian ini juga merupakan agen pengoksidaan yang kuat. 

 Penghasilan 
Kalium permanganat dihasilkan dalam industri daripada sebatian mangan dioksida yang boleh didapati daripada galian pirolusit. Mangan dioksida dipanaskan bersama kalium hidroksida dengan sumber oksigen yang lain seperti kalium nitrat atau klorat untuk menghasilkan kalium manganat.Reidies, Arno H. (2002) "Manganese Compounds" in Ullmann's Encyclopedia of Industrial Chemistry, Wiley-VCH, Weinheim. 

2MnO2 + 4 KOH + O2 -> 2 K2MnO4 + 2 H2O

Seterusnya, kalium manganat ditukarkan kepada kalium permanganat melalui elektrolisis dalam medium alkali.

2 K2MnO4 + 2 H2O -> 2 KMnO4 + 2 KOH + H2

 Tindak balas 

 Kimia organik 
Sebatian larut kalium permanganat dapat menukarkan alkena kepada diol (glikol). Tindak balas ini sering digunakan sebagai ujian dalam menentukan kehadiran ikatan ganda dua atau tiga dalam suatu molekul. Meskipun begitu, bromin lebih sesuai digunakan dalam ujian ini kerana kalium permanganat boleh bertindak balas dengan pelbagai kumpulan lain disebabkan oleh sifat pengoksidaannya yang kuat.

 Rujukan 

 Pautan luar 



Kategori:Sebatian kalium
Kategori:Permanganat
Kategori:Agen pengoksidaan